Kvinden med håndtasken har repræsenteret Nordjylland på Christiansborg siden 1990. Inden da var hun valgt i Roskilde Amt fra 1987.

Marianne Jelved har efter 20 år på Christiansborg opnået næsten alt, hvad hun kunne ønske sig - undtagen posten som statsminister. Hun kom i Folketinget i 1987 - og i 1990 som repræsentant for Hjørring-kredsen. Her slog hun det daværende radikale folketingsmedlem Hans Larsen-Ledet med flere længder og snuppede det radikale mandat. Ved sidste valg i 2005 fik Marianne Jelved 12.348 personlige stemmer - eller mere end 50 procent af alle de radikale stemmer i Nordjylland.